આ અંગે મળતી માહિતી અનુસાર સુરત જિલ્લાના બારડોલી નજીક આવેલ ઉકા તરસાડીયા યુનિવર્સિટીનો નિયત સમય સવારે 8.00થી સાંજે 3.00 વાગ્યા સુધીનો હતો. હાલમાં યુનિવર્સિટીએ અભ્યાસના સમયમાં એક કલાકનો વધારો કર્યો હતો. જે બાબતે વિદ્યાર્થીઓએ વિરોધ નોંધાવી છેલ્લા ત્રણ દિવસથી શૈક્ષણિક કાર્યનો બહિષ્કાર કર્યો હતો. વિદ્યાર્થીઓના વિરોધ અંગે યુનિવર્સિટીના સત્તાધીશોએ સમાધાનનો રૂખ અપનાવવાની જગ્યાએ વિદ્યાર્થીઓને દબાવવાનો પ્રયત્ન કર્યો હતો. આ દરમ્યાન પ્રો. ગૌરવ પટેલે વિદ્યાર્થીઓ વિરુદ્ધ કરેલી ટિપ્પણીથી વિદ્યાર્થીઓ નારાજ હતા. અને સોમવારના રોજ વિદ્યાર્થીઓ ઉશ્કેરાય ગયા હતા. તેમજ યુનિવર્સિટીના બેનરો ફાડી નાંખ્યા હતા.